ai4bharat/Pralekha huggingface dataset:
نائب صدر جمہوریہ ہند کا سکریٹریٹ
ہم دوسروں کو خود کو پرکھنے کی اجازت نہیں دے سکتے؛ ان کی پرکھ معروضی نہیں ہے: نائب صدر جمہوریہ
کچھ حلقے بھارت کی ترقی سے خوش نہیں ہیں: نائب صدر جمہوریہ
نائب صدر جمہوریہ نے کہا، پارلیمنٹ کی نئی عمارت میں پورے ملک کی ثقافت جھلکتی ہے
نائب صدر جمہوریہ نے انڈین ڈفینس اسٹیٹس سروس  کے تربیت فراہم کار افسران سے بات چیت کی
نائب صدر جمہوریہ جناب جگدیپ دھنکڑ نے آج اس بات پر زور دیتے ہوئے کہاکہ، ’’ہم دوسروں کو خود کو پرکھنے کی اجازت نہیں دے سکتے، کیونکہ ان کی پرکھ معروضی نہیں ہے۔‘‘ انہوں نے بتایا کہ ملک کے اندر اور باہر لوگ ہمیں پرکھنے کی کوشش کر رہے ہیں۔ انہوں نے یہ بھی کہا کہ بھارت کی ترقی سے کچھ حلقے خوش نہیں ہیں کیونکہ ہمارا ملک دنیا میں امن، استحکام اور ہم آہنگی میں یقین رکھتا ہے۔
انہوں نے کہا کہ کچھ ایسے لوگ ہیں جن کا قوم کے تئیں اچھا برتاؤ نہیں ہے اور وہ ہمارے اداروں کی شبیہ مسخ اور داغدار کرتے رہتے ہیں، اور زمینی حقیقت کو دیکھنے کے لیے یکطرفہ اور تنگ نظری پر مبنی نقطہ نظر اپناتے ہیں۔ انہوں نے کہا، ’’یہ کہنا کہ بھارت ترقی حاصل نہیں کر رہا ہے، زمینی حقیقت کو نظر انداز کرنا ہے۔ ہماری ترقی اعداد و شمار میں، لوگوں کی تسلی اور ان کی بہتر زندگی میں واضح ہے۔‘‘
آج اُ پ راشٹرپتی نِواس میں انڈین ڈفینس اسٹیٹس سروس  کے 2021 اور 2022 بیچ کے تربیت فراہم کار افسران سے بات چیت کرتے ہوئے، جناب دھنکڑ نے ڈجیٹل لین دین، انٹرنیٹ کے استعمال، بنیادی ڈھانچے اور خوراک سلامتی جیسے مختلف شعبوں میں ملک کی متعدد حصولیابیاں گنوائیں۔ حال ہی میں افتتاح کی گئی پارلیمنٹ کی نئی عمارت کا ذکر کرتے ہوئے انہوں نے کہا کہ تمام سہولتوں سے آراستہ یہ عظیم الشان عمارت محض ڈھائی برسوں کی ریکارڈ مدت میں بن کر تیار ہوئی ہے۔ انہوں نے کہا، ’’یہ عمارت پوری طرح سے تیار ہے اور نئے پارلیمنٹ میں ملک کی پوری ثقافت جھلکتی ہے۔‘‘
یہ بتاتے ہوئے کہ انہیں 1.4 بلین افراد کی خدمت کرنے کا ایک نادر موقع حاصل ہوا ہے، نائب صدر جمہوریہ نے تربیت فراہم کار افسران سے کہا کہ وہ ہمیشہ ملک کو سب سے اوپر رکھیں، خواہ کوئی بھی چنوتی یا کچھ بھی لالچ ہو۔ انہوں نے کہا، ’’مادی فوائد صرف آپ کو زندہ رکھنے کی حد تک ضروری ہیں۔ اس کے آگے یہ مادرِ ارض کی خدمت کرنے اور دوسروں کی خدمت کرنے کا اطمینان ہے۔‘‘
آئی ڈی ای ایس کو ملک بھر میں ایک بڑے قطعہ اراضی کے نگہبان اور سرپرست کے طور پر بیان کرتے ہوئے،نائب صدر جمہوریہ نے سجھاؤ دیا کہ فطرت اور وہاں رہنے والے لوگوں کی بہتری کے لیے شجرکاری، باغبانی اور ادویہ/طبی خواص کے حامل پودوں کے توسط سے دفاعی زمین کا استعمال کیا جانا چاہئے۔ انہوں کہا کہ ’’اس عمل میں، آپ نہ صرف دفاعی زمین کے پھلنے پھولنے میں بڑا تعاون دیں گے، بلکہ فطرت کے تئیں محبت اور احترام کی ہماری صدیوں پرانی ثقافتی اقدار کو پروان چڑھاتے ہوئے ماں بھارتی کی خدمت بھی کریں گے۔ ‘‘
اس موقع پر ڈفینس اسٹیٹس کے ڈائرکٹر جنرل جناب جی ایس راجیشورن، نیشنل انسٹی ٹیوٹ آف ڈفینس اسٹیٹس مینجمنٹ کے ڈائرکٹر جناب سنجیو کمار، نیشنل انسٹی ٹیوٹ آف ڈفینس اسٹیٹس مینجمنٹ کے کورس ڈائرکٹر جناب ستیم موہن، آئی ڈی ای ایس کے تربیت فراہم کار افسران نائب صدر جمہوریہ کے سکریٹریٹ کے سینئر افسران بھی موجود تھے۔
کارپوریٹ امور کی وزارتت
آئی بی بی آئی نے نادہندگی اور دیوالیہ پن کے بھارتیہ بورڈ  کے 2016 کے ضابطوں اور نادہنگی اور دیوالیہ پن کے بھارتیہ بورڈ  سے متعلق 2017 کے ضابطوں میں ترمیم کی ہیں
نئی دہلی، 20ستمبر، 2022/ بھارت کے نادہنگی اور دیولیہ پن سے متعلق بورڈ نے بھارت کے نادہندگی اور دیوالیہ پن سے متعلق بورڈ   کے 2022 کے ضابطوں  اور بھارت کے نادہندگی اور دیوالیہ پن کے بورڈ   سے متعلق 2022 کے ضابطوں کےضابطوں میں ترمیم کا اطلاع نامہ جاری کیا ہے۔یہ اطلاع نامہ 16 ستمبر 2022 کو جاری کیا گیا۔
نقد رقم میں منتقل کرنے کے ضابطوں میں ترمیم اور رضاکارانہ طور پر نقد رقم میں منتقل کرنے کےضابطوں میں ترمیم 16 ستمبر 2022 سے نافذ کی گئی ہے۔ یہ ترامیم www.mca.gov.in www.ibbi.gov.in پر دستیاب ہیں۔
۔۔۔۔۔۔۔
ش ح ۔ اس۔ ت ح ۔
U - 10480
(Visitor Counter : 74
جل شکتی وزارت
ڈیم کی حفاظت
جل شکتی کے وزیر مملکت جناب بشویشور ٹوڈو نے آج لوک سبھا میں ایک تحریری جواب میں یہ اطلاع دی ہےکہ ڈیموں کی حفاظت ڈیم مالکان کی بنیادی ذمہ داری ہے، جو کہ بنیادی طور پر ریاستی حکومتیں ہیں۔ ڈیم سیفٹی ایکٹ ، ہندوستان میں مخصوص ڈیموں کی مناسب نگرانی، معائنہ، آپریشن اور دیکھ بھال کے ذریعے ڈیم کی ناکامی سے متعلق تباہی کی روک تھام کے لیے ایک ادارہ جاتی فریم ورک فراہم کرتا ہے۔ ڈی ایس اے 2021 کسی بھی طرح سے مخصوص ڈیموں پر ریاستوں کی ملکیت، یا ایسے ڈیموں کے روزمرہ کے آپریشن اور انتظام میں ان کے کردار کو تبدیل یا کمزور کرنے کی کوشش نہیں کرتا ہے۔ ایکٹ کی دفعات کا مقصد مرکزی اداروں سے تکنیکی اور پیشہ ورانہ معلومات کے ساتھ ریاستوں کے اپنے ڈیم کی حفاظت کے ادارہ جاتی انتظامات کو مضبوط اور بااختیار بنانا ہے۔
ڈی ایس اے 2021 میں حکومت ہند کی طرف سے ڈیم سیفٹی سے متعلق ایک قومی کمیٹی کی تشکیل کا انتظام کیا گیا ہے، جس میں 21 ممبران شامل ہیں، جس میں ریاستی حکومتوں کے سات نمائندے کمیٹی کے ممبر کے طور پر شامل ہیں۔ اس کے ساتھ ساتھ ریاستوں کے لئے کمیٹی برائے ڈیم سیفٹی اور اسٹیٹ ڈیم سیفٹی آرگنائزیشن کی تشکیل کرنا لازمی ہے ، جس میں ممبران متعلقہ ریاستی حکومتوں کے ذریعہ نامزد کیے جائیں گے۔
آبی وسائل کے منصوبے متعلقہ ریاستی حکومتوں کے ذریعہ ان کے اپنے وسائل اور ترجیح کے مطابق منصوبہ بندی، فنڈنگ، عملدرآمد اور دیکھ بھال کی جاتی ہے۔ اس طرح کے پروجیکٹوں کی تحویل اراضی بحالی اور بازآبادکاری  کے کام بھی متعلقہ ریاستی حکومتیں قابل اطلاق ایکٹ، قواعد یا/اور رہنما خطوط کے مطابق کرتی ہیں۔
وزارت سیاحت
جی 5 ٹورازم ورکنگ گروپ کے پہلے اجلاس میں پہلے جی 20 ٹورزم ورکنگ گروپ اجلاس میں، تمام رکن ممالک، مدعو ممالک اور بین الاقوامی تنظیموں کی طرف سے غور و خوض کے لیے مقرر کردہ تمام 5 کلیدی ترجیحی شعبوں کی توثیق کردی گئی ہے: سیکرٹری سیاحت
ڈھولاویرا یونیسکو کے عالمی ثقافتی ورثہ کے مقام ڈھولاویرا سے سڑک کی تعمیر سے خطے کو اقتصادی فروغ ملے گا: جناب اروند سنگھ
گجرات کے رن آف کچھ میں منعقدہ جی 20 ٹورازم ورکنگ گروپ کا پہلا اجلاس 10 فروری، 2023 کو کامیابی کے ساتھ اختتام پذیر ہوا۔
آج نئی دہلی میں صحافیوں کو تفصیلات بتاتے ہوئے سیاحت کے سکریٹری جناب اروند سنگھ نے کہا کہ گفت و شنید کے لیے مقرر کردہ تمام 5 اہم ترجیحی شعبوں کی تمام رکن ممالک، مدعو ممالک اور بین الاقوامی تنظیموں نے توثیق کردی ہے۔ اروند سنگھ نے کہا کہ شرکت کرنے والے ممالک کے درمیان اس بات پر اتفاق رائے پایا گیا کہ بھارت کی طرف سے طے کردہ ترجیحات صحیح سمت میں ہیں۔
مزید تفصیلات بتاتے ہوئے جناب اروند سنگھ نے کہا کہ "دوسری تعمیری سرگرمی دیہی سیاحت کے علیحدہ ایونٹ میں بہترین طور طریقوں کے بارے میں معلومات کا تبادلہ تھا جہاں ہم نے بین الاقوامی تنظیموں کی شرکت دیکھی۔ اس میں بھارت کی بھی شرکت رہی، کچھ ریاستی حکومتوں کے نمائندوں کی طرف سے اور کچھ نجی شعبے سے بھی۔ "
سیکرٹری نے یہ بھی بتایا کہ اس تقریب کا ایک اور مثبت اثر دھوردو گاؤں سے ڈھولاویرا یونیسکو کے عالمی ثقافتی ورثے کے مقام تک سڑک کی تعمیر ہے جس سے اس خطے کو معاشی فروغ ملے گا اور اس علاقے میں مزید سیاحت کی حوصلہ افزائی ہوگی۔ انھوں نے کہا کہ ڈھولاویرا کا دورہ بھی چشم کشا ہے کہ آثار قدیمہ کی سیاحت کو کس طرح آگے بڑھایا جائے۔ انھوں نے کہا کہ اس میں انڈونیشیا، میکسیکو، اسپین، یونیسکو اور آغا خان ٹرسٹ جیسے دیگر اداروں کے بین الاقوامی تجربات جو آثار قدیمہ کی سیاحت پر سائیڈ ایونٹ میں شیئر کیے گئے تھے مفید ثابت ہوں گے۔
جناب اروند سنگھ نے کہا کہ تبادلہ خیال کی بنیاد پر ارکان کارروائی کو آگے بڑھائیں گے اور اپریل میں سلی گوڑی میں منعقد ہونے والے ورکنگ گروپ کے اگلے اجلاس میں پانچ ترجیحات پر مزید غور و خوض کے لیے روڈ میپ تیار کریں گے۔
جناب اروند سنگھ نے کہا کہ پہلی ٹورازم ورکنگ گروپ میٹنگ میں جی 20 ممالک کے ارکان، مدعو ممالک کے شرکاء اور چار بین الاقوامی تنظیموں آئی ایل او، یو این ای پی، ڈبلیو ٹی او، اے ڈی بی کے نمائندے موجود تھے۔
خواتین اور بچوں کی ترقیات کی وزارت
ون اسٹاپ کراسس مرکز
نئی دہلی، 18 جولائی 2019، خواتین اور بچوں کی بہبود کی وزیر محترمہ اسمرتی زوبن ایران نے آج راجیہ سبھا میں پوچھے گئے سوال کے تحریری جواب میں بتایا کہ تشدد سے متاثرہ خواتین سے موصولہ شکایتوں کے ریکارڈ کو ضلعی سطح پر ون اسٹاپ سینٹر  میں مینٹین کیا جاتا ہے۔ خواتین اور بچوں کی بہبود کی وزارت وقتاً فوقتاً او ایس سی کے کام کاج کا جائزہ لیتی ہے۔
رہنما خطوط کے مطابق او ایس سی کو عارضی طور پر 5 بستروں کے ساتھ 5 بستروں کے ساتھ 5 دن تک قیام کے لئے سہولت مہیا کرانے کی ضرورت ہوتی ہے۔ تشدد زدہ خواتین کی شکایات کے ازالے کے لئے، ون اسٹاپ سینٹر کی اسکیم کے تحت تشدد کا شکار خواتین کے لئے پولیس سہولت، قانونی کاؤنسلنگ، سائیکو۔ سوشل کاؤنسلنگ، طبی امداد اور عارضی شیلٹرو میں مربوط طریقے سے ایک ہی چھت کے نیچے مختلف قسم کی خدمات مہیا کرائی جاتی ہیں۔
مذکورہ اسکیم کے تحت او ایس سی کو ایک مرکزی انتظامیہ ، کیس ورکس، میڈیکل عملے، پولیس سہولیات افسر، سائکو۔ سوشل کاؤنسلر، سکیورٹی گارد، آئی ٹی اسٹاف اور کثیر مقصدی اہلکاروں کو رکھنے کی ضرورت ہوتی ہے۔ او ایس سی اہلکاروں کی صلاحیت میں اضافے کے لئے قومی، علاقائی اور ریاستی اداروں کے ذریعہ تربیت اور ورکشاپس کرائی جاتی ہیں تاکہ او ایس سی کی فوری کارروائی کرنے کو بہتر بنایا جاسکے۔ او ایس سی کو خواتین ہیلپ لائن کے ساتھ مربوط کیا گیا ہے تاکہ او ایس سی عملے کی کام کاجی اور ریسپونسیو صلاحیتوں کو مزید بہتر بنایا جاسکے۔
۔۔۔۔۔۔۔۔۔۔۔
م ن۔ش ت ۔ ن ا۔
U- 3238
(Visitor Counter : 53
نوجوانوں کے امور اور کھیل کود کی وزارت
یوتھ 20 گروپ کا پہلا اجلاس 6 سے 8 فروری تک گوہاٹی میں منعقد ہوگا
آسام کے 34 اضلاع کے 50 سے زیادہ کالجوں اور یونیورسٹیوں کے تقریباً 12,000 طلباء اگلے چند دنوں میں کانفرنس کے پانچ موضوعات پر غور و فکر کریں گے
بات چیت اور تجاویز کو وائی 20 میٹنگ کے دوران مندوبین کے ساتھ ساجھا کیا جائے گا
آسام سے 400 منتخب طلباء 7 فروری کو آئی آئی ٹی-گوہاٹی میں مرکزی تقریب میں حصہ لیں گے
نئی دلی، 22 جنوری، 2023 / بھارت جی 20 سربراہ اجلاس کے موقع پر پہلی مرتبہ یوتھ 20  سربراہی کانفرنس کی میزبانی کر رہا ہے۔ یہ وائی 20 گروپ کی پہلی میٹنگ 6 سے 8 فروری 2023 کو گوہاٹی میں منعقد ہوگی۔ ہونے والی مختلف میٹنگوں میں سے یہ پہلی میٹنگ ہے۔ اگست 2023 میں فائنل یوتھ-20 سمٹ کے سلسلے میں پورے بھارت میں پانچ موضوعات پر وائی 20 منعقد کی جائیں گی ۔ آسام میں 3 روزہ تقریب میں دنیا بھر سے 250 سے زیادہ مندوبین کی شرکت متوقع ہے۔ اس کانفرنس میں مستقبل کے پانچ موضوعات پر توجہ مرکوز کی جائے گی جس میں آب و ہوا میں تبدیلی اور آفات کے خطرے میں کمی؛ امن کی قیام اور مفاہمت؛ جمہوریت اور صحت، فلاح و بہبود اور کھیل کود شامل ہیں۔
یوتھ 20 ،جی 20 کی سرپرستی کے تحت سرکاری مصروفیت کے آٹھ گروپوں میں سے ایک ہے۔ جی 20 کی ہر سال تبدیل ہونے والی صدارت، نوجوانوں کے سربراہی اجلاس کی میزبانی کی ذمہ داری بھی اٹھاتی ہے، جو عام طور پر روایتی فورم سے کچھ ہفتے قبل منعقد ہوتا ہے تاکہ یہ معلوم کیا جا سکے کہ نوجوان کی کیا رائے ہے اور ان کی تجاویز کو پالیسی تجاویز میں شامل کیا جاتا ہے ۔ یہ جی 20 کی حکومتوں اور ان کے مقامی نوجوانوں کے درمیان رابطہ قائم کرنے کی ایک ٹھوس کوشش ہے۔ 2023 میں وائی 20 انڈیا سمٹ بھارت کے نوجوانوں پر مرکوز کوششوں کی مثال پیش کرے گا اور دنیا بھر کے نوجوانوں کو اپنی اقدار اور پالیسی اقدامات کو ظاہر کرنے کا موقع فراہم کرے گا۔
وائی 20 میٹنگ کے دوران جامع اور وسیع شرکت پر مبنی غور و خوض کے عمل کو قائم کرنے کے لیے، آسام کے 34 اضلاع کی 50 سے زیادہ یونیورسٹیاں/ کالجز 19 جنوری سے اجلاس کے آغاز تک اپنے کیمپس میں سیمیناروں، ورکشاپوں، مباحثوں وغیرہ کا اہتمام کریں گے۔ ان تقریبات میں کالج/ یونیورسٹی کے 12,000 سے زیادہ طلباء کی شرکت متوقع ہے۔ ہر اعلیٰ تعلیمی ادارہ 10 قریبی اسکولوں میں بیداری مہم کا بھی اہتمام کرے گا تاکہ اسکولوں کو جی 20 گروپ اور اس کے کام کرنے کے بارے میں بیداری پیدا کی جا سکے۔
مختلف شرکت کرنے والی یونیورسٹی / کالج کے مقابلوں کے انعام یافتہ افراد سمیت 400 شرکاء 7 فروری 2023 کو آئی آئی ٹی – گواہاٹی میں مرکزی تقریب میں شریک ہوں گے اور اس کے مطابق اختراعات اور صنعت-اکیڈمی کے روابط کو سمجھنے کے لیے رہنمائی کی جائے گی۔ انہیں مشترکہ مستقبل کے لیے بین الاقوامی نوجوان مندوبین کے تبادلہ خیال کرنے اور بات چیت کرنے کا بھی موقع ملے گا۔
مزید تفصیلات کے لیے رجوع کریں:
https://pib.gov.in/PressReleaseIframePage.aspx?PRID=1889239
https://pib.gov.in/PressReleasePage.aspx?PRID=1888943
.................
ش ح ۔ وا ۔ اع
U - 729
(Visitor Counter : 96
کیمیکلز اور فرٹیلائزر کی وزارت
نانو فرٹیلائزر کا استعمال
زراعت اور کسانوں کی بہبود کے محکمے  نے فرٹیلائزر کنٹرول آرڈر، 1985 میں نانو یوریا کو نانو نائٹروجن فرٹیلائزر کے طور پر عارضی سطح پر نوٹیفائیڈ کیا ہے۔
انڈین کونسل آف ایگریکلچرل ریسرچ  کے وی کے کے ذریعہ 94 فصلوں پر 11000 آل انڈیا کسانوں کے فیلڈ ٹرائلز کے مطابق، نانو یوریا کے استعمال سے فصل کی بہتر پیداوار حاصل ہوئی ہے۔
نیشنل فرٹیلائزرس لمیٹیڈ  اور راشٹریہ کیمیکل اینڈ فرٹیلائزر لمیٹیڈ  نامی دو مرکزی سرکاری دائرۂ کار کی کمپنیوں  نے بھی ننگل  اور ٹرامبے  میں نانو یوریا پلانٹس کے قیام کے لئے ٹیکنالوجی کی منتقلی کے لئے اِفکو کے ساتھ مفاہمت ناموں پر دستخط کئے ہیں۔
محکمے نے رقیق فرٹیلائزر کے ڈرون اسپرے کے لئے کاروباری افراد کی ترقی کی خاطر رہنما خطوط بھی جاری کئے ہیں۔ نانو یوریا کے استعمال کو مختلف سرگرمیوں جیسے بیداری کیمپوں، ویبیناروں ، نکڑ ناٹکوں ، کھیتوں میں مظاہروں ، کسان سمیلن اور علاقائی زبانوں میں فلموں وغیرہ کے ذریعے فروغ دیا جا رہا ہے۔
مذکورہ معلومات کیمیکل اور فرٹیلائزر کے وزیر مملکت جناب بھگونت کھوبا نے آج لوک سبھا میں ایک تحریری جواب میں فراہم کی۔
وزارت آیوش
آل انڈیا انسٹی ٹیوٹ آف آیوروید نے سشرتا جینتی کے موقع پر تین روزہ سیمینار کا اہتمام کیا
اے آئی آئی اے کے شالیانتتر کے شعبہ نےدرجنوں براہ راست جراحی کی
آل انڈیا انسٹی ٹیوٹ آف آیوروید  سشرتا جینتی-2023 کے مبارک موقع پر 13-15 جولائی 2023 تک تین روزہ سیمینار کا انعقاد کر رہا ہے۔ سشرتا جینتی ہر سال 15 جولائی کو افسانوی سشروتا کے اعزاز میں منائی جاتی ہے، جنہیں جراحی کا باپ کہا جاتا ہے۔ اس قابل ذکر شخصیت اور جراحی کے میدان میں ان کی انمول شراکت کو یاد کرنے کے لیے، اے آئی آئی اے کا شعبہ شالیانتتر’’ شلیاکون‘‘ نامی ایک باوقار تقریب کا انعقاد کر رہا ہے۔
سیمینار کے دوران 13 اور 14 جولائی کو براہ راست جراحی کا مظاہرہ کیا گیا۔ سیشن کے پہلے دن، لیپروسکوپک سرجری اور جنرل جراحی کے طریقہ کار سمیت نو براہ راست جراحی کے مظاہرے کیے گئے۔ اس سے شرکاء کو براہ راست جراحی کے مظاہروں کا مشاہدہ کرنے اور ان سے سیکھنے کا موقع ملا۔ مزید برآں، ایک سائنسی سیشن نے محققین اور ماہرین کو اپنے علم اور بصیرت کا اشتراک کرنے کے لیے ایک پلیٹ فارم فراہم کیا جس کے بعد ایک ثقافتی پروگرام منعقد ہوا۔ سیشن کے دوسرے دن 13 براہ راست جراحی کی گئیں۔
اے اے آئی ایم  کے اشتراک سے منعقدہ شیلیہ تنتر اور سنگیاہرن پر قومی سیمینار 13 جولائی 2023 کو شروع ہوا اور 15 جولائی 2023 تک جاری رہے گا۔ سیمینار کا مقصد سشرتا کی حکمت اور طریقوں کو فروغ دینا ہے۔ سرجری کے میدان میں ہونے والی پیشرفت پر بصیرت انگیز بات چیت کی سہولت فراہم کرنا ہے۔اس میں ہندوستان بھر سے 180 شرکاء نے اندراج کیا۔
چیئرپرسن، این سی آئی ایس ایم ڈاکٹر دیوپجاری جینت افتتاحی تقریب کے مہمان خصوصی تھے۔ صدر، راشٹریہ سکشن منڈل، پنے ڈاکٹر۔ دلیپ پرانک اور وائس چانسلر، گجرات آیوروید یونیورسٹی، جام نگر ڈاکٹر مکل پٹیل اس تقریب کے مہمان اعزازی تھے۔ پروفیسر تنوجا نیصاری ، پروفیسر ڈاکٹر یوگیش بدوے، ایچ او ڈی شالیانتتر نے تمام معززین کا خیرمقدم کیا اور سیمینار کے بارے میں مختصراً بتایا۔ ڈاکٹر ڈی این پانڈے، صدر اے آئی ایم اور دیگر سینئر فیکلٹی ممبران اس موقع پر موجود تھے۔
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ -19 سے بچاؤ والی خوراک کی دستیابی سے متعلق تازہ ترین صورت حال
ریاستوں اورمرکز کے زیرانتظام علاقوں میں203.10 کروڑ سے زیادہ ویکسین خوراکیں فراہم کی گئیں
ریاستوں اورمرکز کے زیرانتظام علاقوں کے پاس تقریبا3.54 کروڑ بچے ہوئے اور غیراستعمال شدہ ٹیکے اب بھی دستیاب
مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 16جنوری 2021 کو آغاز کیاگیاتھا۔ کووڈ-19 ٹیکہ کاری کی ہمہ گیری کے نئے مرحلے کاآغاز21 جون 2021 سے کیاگیاتھا۔ اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکے اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75 فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
|
|
ویکسین کی خوراکیں
|
|

|
|
فراہم کی گئی خوراکیں
|
|
2،03،10،39،925
|
|
بچی ہوئی خوراکیں
|
|
3،54،11،820
حکومت ہند نے  کے ذریعہ اور ریاستی سرکار سے براہ راست خریداری کے زمرے کے تحت ریاستوں اور مرکز کے زیر انتظام علاقوں 203.10کروڑ کے قریب  ویکسین کی خوراکیں دستیاب کرائی جاچکی ہیں۔
مزید برآں3.54 کروڑ سے زیادہ  بچی ہوئی اورغیراستعمال شدہ کووڈ-19 کی خوراکیں اب بھی ریاستوں اورمرکز کے زیر انتظام علاقوں کے پاس دستیاب ہیں، جن کو ا بھی استعمال کیاجانا ہے۔
ش ح۔س ک ۔ ج
UNO-10441
(Visitor Counter : 65
وزارت دفاع
بھارتی فضائیہ کا 88واں یوم تاسیس : فضائی نمائش
نئی دہلی،02 اکتوبر ، 2020 / بھارتی فضائیہ 8 اکتوبر 2020 کو اپنا 88واں یوم تاسیس منائے گی۔ مختلف طیاروں کے ذریعے شاندار کرتب بھارتی فضائیہ کے دن کی پریڈ و انویسٹیچر تقریب کا اہم حصہ ہوں گے۔ یہ تقریب غازی آباد کے بھارتی فضائیہ کے ہنڈن ٹھکانے پر منعقد کی جائے گی۔ اس نمائش کی رہرسل یکم اکتوبر 2020 جمعرات کو کی جائے گی۔ جس عام علاقے پر فضائیہ کے ہوائی جہاز نیچی سطح پر اڑان بھریں گے وہ ہیں وزیر پور پُل، کراول نگر، افضل پور، ہنڈن، شاملی، جیونا، چاندی نگر، ہنڈن، ہاپوڑ، پیلخوا، غازی آباد، ہنڈن۔
پرندے خاص طور پر نیچی سطح پر اڑتے ہوئے طیاروں کے لیے شدید خطرہ ہوتے ہیں۔ کھلی جگہوں پر کھانے کی چیزیں پھینکے جانے سے پرندے اس طرف راغب ہوتے ہیں۔ طیاروں ، پائلٹوں اور زمین پر لوگوں کی حفاظت کو یقینی بنانے کے لیے بھارتی فضائیہ نے دلی ، غازی آباد اور اس کے نواحی علاقوں کے لوگوں سے درخواست کی ہے کہ وہ کھانے کی چیزیں اور کچرا کھلی جگہوں پر نہ پھینکیں۔ اس کے علاوہ اگر انہیں مرے ہوئے جانور کھلی جگہوں پر پڑے ہوئے ملے تو وہ اسے وہاں سے ہٹوانے کے لیے اس معاملے کو فضائیہ کی قریب طرین شاخ / پولیس اسٹیشن کو مطلع کریں اور پرندوں کے خطرے سے نمٹنے کی ٹیم  کے انچارج کو اس نمبر پر کال یا ایس ایم ایس کریں : 9559898964۔
۔۔۔۔۔۔۔۔۔۔۔۔۔۔۔۔۔
م ن ۔ اس۔ ت ح ۔
2020۔10۔ 02
U – 6026
(Visitor Counter : 120
امور صارفین، خوراک اور عوامی تقسیم کی وزارت
امور صارفین کےمحکمے نے ضروری اشیاء کی قیمتوں کی نگرانی کے بارے میں قومی سطح کی صلاحیت سازی ورکشاپ کا انعقاد کیا
ریاستی نوڈل افسران قیمت کے اعداد و شمار کے معیار اور باقاعدگی پر توجہ مرکوز کریں: سیکرٹری، محکمہ امور صارفین
امور صارفین کے محکمے نے نئی دہلی میں 30 ستمبر 2022 کو قیمتوں کی نگرانی کے بارے میں ایک روزہ صلاحیت سازی ورکشاپ کا انعقاد کیا۔ یہ ورکشاپ قیمتوں کے کلیکشن کے جغرافیائی کوریج میں اضافے، قیمتوں کے اعداد و شمار کے معیار بہتر بنانے اور اس کے تجزیاتی نتائیج کو بہتر بنانے کے اقدام کا ایک حصہ تھی۔ ورکشاپ کا بنیادی مقصد ریاستی نوڈل افسران کو قیمتوں کے اعداد و شمار کی اہمیت کے بارے میں ساس بنانا، قیمتوں کے کلیکشن کے طریقہ کار سے واقف کرانا اور قیمتوں کی اطلاع دینے والے مراکز کے لیے زونل/ریاستی سطح پر آئندہ صلاحیت سازی کی ورکشاپس کے لیے منصوبہ تیار کرنا تھا۔
امور صارفین کے محکمے کے سکریٹری، جناب روہت کمار سنگھ نے افتتاحی خطاب میں،قیمتوں کے اعداد و شمار جمع کرنے اور رپورٹ کرنے کے قابل ستائش کام کے لیے تمام ریاستی نمائندوں کی تعریف کی۔ انہوں نے قیمتوں کی نگرانی کی اہمیت، قیمتوں کے اعداد و شمار کے معیار اور جس طرح سے پالیسی سے متعلق مختلف فیصلوں میں اس ڈیٹا کو استعمال کیا جاتا ہے، اس کی اہمیت پر زور دیا۔ انہوں نے ریاستی نوڈل افسران کو مطلع کیا کہ وہ قیمت کے اعداد و شمار کے معیار اور باقاعدگی پر توجہ دیں۔ یہ بھی بتایا گیا کہ ملک کے تمام اضلاع میں پرائس ڈیٹا اکٹھا کرنے کے مراکز ہونے سے معلومات کی فراہمی کے کام میں بہتر آئے گی۔
پی ایم ڈی کے اپ گریڈیشن کے لیے تکنیکی مدد ایشین ڈیولپمنٹ بینک  فراہم کرا رہا ہے۔ جناب کرشن سنگھ روتیلا نے اپنے خطاب میں اے ڈی بی کے ذریعہ فراہم کئے گئے تعاون اور سماجی تحفظ کے لیے قیمتوں کی نگرانی کی اہمیت کا ذکر کیا ۔
تکنیکی سیشن کے دوران، قیمتوں کے کلیکشن کے ایپ پر تفصیلی بات چیت کی گئی، جمع کرنے کے عمل میں درپیش چیلنجز، ٹیک ایبلڈ ڈیٹا ویژولائزیشن ڈیش بورڈ اور ریاستی نوڈل افسران کے ساتھ پالیسیوں کے بارے میں تفصیلی وضاحت پر تبادلہ خیال کیا گیا۔
ورکشاپ کا اختتام ریاستی نوڈل افسران کے ساتھ بات چیت کے ذریعے ہوا جس میں محکمے میں ہونے والی پیشرفت، قیمتوں کے کلیکشن کے طریقہ کار کے رہنما خطوط اور ریاستوں میں صلاحیت سازی کی ورکشاپس کے انعقاد کے لیے ایک روڈ میپ تیار کرکے قیمتوں کے کلیکشن کا ایک مضبوط میکانزم تیار کرنے کے بارے میں افسران کے سوالات کے جوابات دیئے گئے۔ آخر میں امور صارفین کے محکمے کے اقتصادی مشیر، جناب کے گوئٹے نے شرکاء کا ان کی بے پناہ حمایت اور کلیکشن سینٹر سے قیمتوں کے کلیکشن میں تعاون کے لیے شکریہ ادا کیا جس میں اعداد و شمار کی اطلاع معیار کی اہمیت کو اجاگر کیا۔
۔۔۔۔۔۔۔۔۔۔۔
ش ح۔ا گ۔ن ا۔
U-10915
(Visitor Counter : 111
وزیراعظم کا دفتر
وزیر اعظم کی این ای سی کارپوریشن کے چیئرمین، ڈاکٹر نوبوہیرو اینڈو کے ساتھ میٹنگ
وزیر اعظم جناب نریندر مودی نے 23 مئی، 2022 کو ٹوکیو میں این ای سی کارپوریشن کے چیئرمین، ڈاکٹر نوبوہیرو اینڈو سے ملاقات کی۔ وزیر اعظم نے ہندوستانی مواصلات کے شعبہ میں، خاص طور پر چنئی-انڈومان اور نکوبار جزائر  اور کوچی-لکشدیپ جزائر  او ایف سی پروجیکٹوں میں این ای سی کے رول کی تعریف کی۔ انہوں نے پروڈکشن لنکڈ انسینٹو  اسکیم کے تحت سرمایہ کاری کے مواقع پر بھی روشنی ڈالی۔
وزیر اعظم جناب مودی اور ڈاکٹر اینڈو نے صنعتی ترقی، ٹیکس کے نظام اور محنت و مزدوری سمیت بھارت میں کاروبار کرنے کو آسان بنانے کے لیے کی جا رہی مختلف اصلاحات پر گفتگو کی۔ دونوں معزز شخصیات نے نئی اور ابھرتی ہوئی ٹیکنالوجیوں کے شعبے میں بھارت میں دستیاب مواقع کے بارے میں بھی بات چیت کی۔
بھارتی چناؤ کمیشن
ڈ ی لمیٹیشن کمیشن کے لئے نئے دفتر کا افتتاح
نئی دہلی، 24 اگست 2020، ڈی لمیٹیشن کمیشن کے لئے نئے دفتر کا افتتاح آج ڈی لمیٹیشن کمیشن کی چیئر پرسن جسٹس محترمہ رنجنا ڈیسائی نے کیا۔اس موقع پر چیف الیکشن کمشنر جناب سنیل اروڑہ ، الیکشن کمشنر جناب اشوک لواسا، الیکشن کمشنر اور ڈی لمیٹیشن کمیشن کے رکن جناب سشیل چندرا بھی موجود تھے۔ یہ نیا دفتر یہ دفتر ہوٹل اشوک کی تیسری منزل پر واقع ہے۔ اس دفتر میں ویڈیو کانفرنسنگ کی سہولتوں کے ساتھ ایک کانفرنس ہال سمیت ضروری جگہ موجودہ ہے۔
ڈی لمیٹیشن کمیشن پہلے مارچ 2020 سے کام شروع کرچکا ہے۔ اب تک اس کی چار رسمی میٹنگیں ہوئی ہیں۔ تمام ایسو سی ایٹ ممبروں کو متعلقہ ریاست / مرکز کے زیر انتظام خطے کےلئے پہلے ہی نامزد کیا جاچکا ہے۔ کمیشن نے ان ریاستوں/ مرکز کے زیر انتظام خطوں میں انتظامی اضلاع کی فریزنگ کے لئے 15 جون 2020 کی تاریخ مقرر کی۔اس سلسلے میں اعداد و شمار جمع کرنے کا کام بھی مکمل ہوچکا ہے۔ اس نئے دفتر کے کھلنے سے امید کی جاتی ہے کہ ڈی لمیٹیشن کے عمل کو تیز کرنے کے لئے ایسو سی ایٹ ممبروں کے ذریعہ رسمی طور پر فیصلے کرنے کا کام جلد ہی شروع ہوجائے گا۔
الیکشن کمیشن کے سینئر افسران این بی سی سی کے سی ایم ڈی اور آئی ٹی ڈی سی کے افسران بھی اس موقع پر موجود تھے۔
ڈی لمیٹیشن کمیشن کی چیئر پرسن جسٹس رنجنا ڈیسائی چوبیس اگست 2020 کو اشوک ہوٹل نئی دہلی میں ڈی لمیٹیشن کمیشن کے دفتر کا افتتاح کرتے ہوئے۔
چیف الیکشن کمشنر جناب سنیل اروڑہ ، ڈی لمیٹیشن کمیشن کے دفتر کے افتتاح کے موقع پر ڈی لمیٹیشن کمیشن کی چیئرپرسن جسٹس رنجنا ڈیسائی کو یادگار پیش کرتے ہوئے۔
سی ای سی جناب سنیل اروڑہ، ای سی جناب اشوک لواسا اور ای سی جناب سشیل چنارا ، جو کہ ڈی لمیٹیشن کمیشن کے رکن بھی ہیں اور ای سی آئی کے سینئر افسروں کے ساتھ چیئرسن جسٹس رنجنا ڈیسائی دفتر کے افتتاح کے موقع پر۔
۔۔۔۔۔۔۔۔۔۔۔
م ن۔ ا گ۔ن ا۔
U-4776
(Visitor Counter : 167
PIB Headquarters
کووڈ -19 سےمتعلق پی آئی بی کا بلیٹن
ملک گیر ٹیکہ کاری مہم کے تحت اب تک 158.04 کروڑ ٹیکے لگائے جاچکےہیں ۔
ہندوستان میں سردست متاثرہ معاملوں کی تعداد 17,36,628 ہے۔
فی الحال زیر علاج مریضوں کی شرح 4.62 فیصد ہے۔
سردست ملک میں شفایابی کی شرح 94.09 فیصد ہے۔
گزشتہ 24 گھنٹوں کے دوران 1,57,421مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 3,53,94,882 ہوگئی ہے۔
پچھلے 24 گھنٹوں کے دوران 2,38,018 نئے معاملات سامنے آئے ہیں۔
اب تک مجموعی طور پر اومیکرون کے 8,891 معاملات کا پتہ چلا ہے ، اور کل کے مقابلے 8.31 فیصد کا اضافہ درج کیا گیا۔
جانچ کے بعد متاثر ہ افراد کی یومیہ شرح  فیصد ہے ۔
جانچ کے بعد متاثر پائے جانے افراد کی ہفتہ وار شرح  ہے ۔
اب تک کل 70.54 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 16,49,143 نمونوں کی جانچ کی گئی ۔
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA